Publication: Magyar Közlöny
Issue: MK-2003-25 (Year: 2003, Number: 25)
Era: 1990-2004
Section: a 8/2003. (III. 13.) ESZCSM rendelethez
Paragraph Index: 211

6. Kémiai és fizikai tulajdonságok 6.1. Az eszköz olyan kialakítású és kivitelû legyen, hogy biztosítsa az általános követelmények szerinti jellemzõket és teljesítõképességet. Az eszköz alkalmazási célját figyelembe véve, különös figyelmet kell fordítani arra, hogy az analitikai teljesítõképesség az alkalmazott anyagok és az eszközzel vizsgálandó minták (biológiai szövetek, sejtek, testnedvek és mikroorganizmusok) inkompatibilitása miatt károsodhat. 6.2. Az eszköz úgy legyen kialakítva, gyártva és csomagolva, hogy alkalmazási célját figyelembe véve a lehetõ legkisebb legyen annak kockázata, amit a szivárgás, a szennyezések és a maradványok a szállításban, a tárolásban és az alkalmazásban közremûködõ személyekre nézve jelentenek.

Source: https://magyarkozlony.hu/hivatalos-lapok/98eac145cca631d4f21d6e710780b5ba6962e758/dokumentumok/6f8ebd2a9478b819f94a4c3ce6d48c09a0da843f/letoltes